b'\n_START_ARTICLE_\nAtacul de la Zagreb (2008)\n_START_PARAGRAPH_\nPe data de 23 octombrie 2008, la ora local\xc4\x83 18:22, \xc3\xaen capitala croat\xc4\x83 Zagreb a avut loc un atac cu ma\xc8\x99in\xc4\x83 capcan\xc4\x83, care l-a vizat pe jurnalistul Ivo Pukani\xc4\x87, de\xc8\x9bin\xc4\x83torul ziarului local Nacional. El \xc8\x99i un alt angajat al ziarului au fost uci\xc8\x99i.\n_START_SECTION_\nDesf\xc4\x83\xc8\x99urarea evenimentului \xc8\x99i m\xc4\x83rturii de la fa\xc8\x9ba locului\n_START_PARAGRAPH_\n"Odat\xc4\x83 cu atentatul din aceast\xc4\x83 sear\xc4\x83, \xc3\xaen care jurnalistul Ivo Pukanici \xc8\x99i directorul s\xc4\x83u de marketing, Niko Franjici, au fost uci\xc8\x99i, terorismul \xc8\x99i-a f\xc4\x83cut intrarea pe str\xc4\x83zile capitalei noastre", a declarat Mesici la postul public de televiziune HRT._NEWLINE_Proprietarul \xc8\x99i fostul redactor \xc8\x99ef al s\xc4\x83pt\xc4\x83m\xc3\xa2nalului croat Nacional, Ivo Pukanici, directorul de marketing al s\xc4\x83pt\xc4\x83m\xc3\xa2nalului, Niko Franjici, au fost uci\xc8\x99i \xc3\xaen explozia unei ma\xc8\x99ini-capcan\xc4\x83 \xc3\xaen fa\xc8\x9ba sediului s\xc4\x83pt\xc4\x83m\xc3\xa2nalului, \xc3\xaen centrul capitalei Zagreb._NEWLINE_"Mediile criminale subterane provoac\xc4\x83 statul de drept \xc8\x99i sistemul \xc3\xaentreg \xc3\xaentr-un mod care nu a mai fost \xc3\xaent\xc3\xa2lnit niciodat\xc4\x83" a ad\xc4\x83ugat \xc8\x99eful statului, care a cerut tuturor institu\xc8\x9biilor s\xc4\x83 combat\xc4\x83 fenomenul._NEWLINE_"Conform informa\xc8\x9biilor noastre, Ivo Pukanici a fost ucis", declarase anterior jurnalistul de la Nacional Plamenko Cvitici, pentru HRT._NEWLINE_"Potrivit informa\xc8\x9biilor noastre, explozia s-a produs \xc3\xaen curtea grupului de pres\xc4\x83 Nacional pe (bulevardul) Vlaska. Este vorba cel mai probabil de o bomb\xc4\x83 amplasat\xc4\x83" sub o ma\xc8\x99in\xc4\x83, a ad\xc4\x83ugat el._NEWLINE_Postul public de televiziune a precizat c\xc4\x83 bomba a fost plasat\xc4\x83 sub ma\xc8\x99ina lui Ivo Pukanici. Cea de-a doua victim\xc4\x83 este directorul de marketing al s\xc4\x83pt\xc4\x83m\xc3\xa2nalului, Niko Franjici, potrivit aceleia\xc8\x99i surse._NEWLINE_Explozia a avut loc la ora 18.22 (19.22, ora Rom\xc3\xa2niei), potrivit postului de televiziune._NEWLINE_Jurnali\xc8\x99ti ai AFP, care au biroul \xc3\xaen apropiere, au auzit explozia. Potrivit acestora, poli\xc8\x9bia a \xc3\xaenconjurat locul exploziei._NEWLINE_Poli\xc8\x9bia a confirmat c\xc4\x83 "un dispozitiv exploziv plasat sub o ma\xc8\x99in\xc4\x83, proprietatea Nacional", a fost la originea exploziei. "\xc3\x8en aceast\xc4\x83 explozie, ma\xc8\x99ina a fost complet distrus\xc4\x83 \xc8\x99i doi b\xc4\x83rba\xc8\x9bi au fost uci\xc8\x99i", a declarat un oficial al poli\xc8\x9biei, Krunoslav Borovec, f\xc4\x83r\xc4\x83 a confirma identitatea victimelor._NEWLINE_Ivo Pukanici, adesea asociat de presa croat\xc4\x83 cu mafia local\xc4\x83, a devenit celebru public\xc3\xa2nd \xc3\xaen 2003 un interviu cu fostul general croat Ante Gotovina, \xc3\xaen timp ce acesta era c\xc4\x83utat de Tribunalul Penal Interna\xc8\x9bional (TPI) pentru fosta Iugoslavie, care \xc3\xael inculpase pentru crime de r\xc4\x83zboi comise \xc3\xaen timpul r\xc4\x83zboiului s\xc3\xa2rbo-croat din 1991-1995.'